கேள்வி: பில்லூ போச்கானாவாலா - பிறப்பு குறித்து விரிவாக சொல்லுங்கள்.
பதில்: 1923 ஆம் ஆண்டு ஏப்ரல் 01 ஆம் தேதி இந்தியாவின் மகாராட்டிரா மாநிலத்தின் தலைநகரான மும்பையில் பிறந்தார்.இவரின் தந்தை பெயர் பிராம்ரோஸ் ஆர். அடேன்வாலா மற்றும் தாயார் பெயர் ஜெர்பாய் ஆவர்.
கேள்வி: பில்லூ போச்கானாவாலா - கலை வாழ்க்கை பற்றி விளக்கவும்.
பதில்: இவர் ஒரு சிற்பியாக மாறுவதற்கு முன்பு விளம்பரங்களில் பணியாற்றினார். இவரது படைப்புகள் இயற்கையான மனித உருவங்களின் வடிவத்தை கொண்டிருந்தன. இவர் தனது கலைப்படைப்புகளில் உலோகம், கல் மற்றும் மரம் உள்ளிட்ட பல்வேறு ஊடகங்களைப் பயன்படுத்தி சுயமாகக் கற்றுக்கொண்ட கலைஞராக விளங்கினார். இவரது படைப்புகளில் சிக்கலான வரைபடங்கள், நாடகத் தொகுப்புகள் ஆகியவைகள் அடங்கும் எனிினும் இவர் தனது சிற்பங்களுக்காகவே நன்கு அறியப்பட்டவர். ஒரு கலைஞராக இருப்பதோடு மட்டுமல்லாமல், போச்கானாவாலா மும்பையில் கலைகளை எளிதாக்குபவராகவும் நடுவராகவும் இருந்தார். 1960 களில் இருந்து, இவர் பல ஆண்டுகளாக மும்பை கலை விழாவை ஏற்பாடு செய்தார். தனது சக கலைஞர்களுடன் சேர்ந்து, சர் கோவாஸ்ஜி ஜஹாங்கீர் மண்டபத்தை மும்பையின் தேசிய நவீன கலைக்கூடமாக மாற்றுவதில் இவர் முக்கியப் பங்கு வகித்தார். இது தற்போது நாட்டின் முன்னணி அருங்காட்சியகம்ளில் ஒன்றாகும், இது சமகால கலைகளைக் கொண்டுள்ளது.
கேள்வி: பில்லூ போச்கானாவாலா - விருதுகள் மற்றும் அங்கீகாரம் பற்றி நீங்கள் என்ன அறிந்துள்ளீர்கள்?
பதில்: இவர் தனது வாழ்நாளில் பல விருதுகளைப் பெற்றார். குறிப்பாக 1954 இல் அகில இந்திய சிற்பிகள் சங்கம் வழங்கிய வெள்ளிப் பதக்கம், பாம்பே கலைச் சங்கத்திலிருந்து பெற்ற மற்றொரு வெள்ளிப் பதக்கம் மற்றும் 1979 இல் புது தில்லியில் உள்ள லலித் கலா அகாதமியின் விருது ஆகியவை கிடைத்தன.